NÁJOMNÁ ZMLUVA

**Čl. I.**

**ZMLUVNÉ STRANY**

# 1. PRENAJÍMATEĽ:

Názov a sídlo: **Obec Buglovce, 053 04 Buglovce 56**

Zastúpený: **Vincent Koňak, starosta obce**

IČO: **00328987**

Bankové spojenie: **Prima banka Slovensko a.s.**

Číslo účtu: **SK94 5600 0000 0075 0682 5001**

**2. NÁJOMCA :**

Názov a sídlo ( bydlisko ): **Stanislav Tekáč, Odorín 280**

**053 22 Odorín**

IČO: **46380337**

DIČ: **1070296315**

Bankové spojenie: .............................................

Číslo účtu: ............................................

**Čl. II.**

**PREDMET ZMLUVY**

**Prenajímateľ** – Obec Buglovce ( ďalej len prenajímateľ ) je vlastníkom nehnuteľného majetku v katastrálnom území Buglovce zapísaného na LV č. **1**  parcela č.**100/2** zastavaná plocha o výmere **46,63 m2**.

Prenajímateľ prenecháva **nájomcovi** – **Stanislavovi Tekáčovi** ( ďalej len nájomca ) do užívania nebytový priestor so samostatným vchodom pozostávajúci z predajne, skladu, a sociálneho zariadenia.

Celková výmera podlahovej plochy nebytového priestoru je 46,63 m2.

Nebytový priestor sa nájomcovi prenecháva na účely **zriadenia predajne potravín**.

**Čl. III.**

**DOBA NÁJMU**

Zmluva sa uzatvára na dobu **neurčitú** a je platná od **01.08.2022**. Nájom môže skončiť vzájomnou dohodou, alebo výpoveďou prenajímateľa v prípade nedodržania zmluvných podmienok nájomcu uvedených v tejto zmluve. Výpovedná lehota je tri mesiace a začína plynúť prvým dňom v mesiaci nasledujúcom po doručení výpovede.

## ČL. IV

**VÝŠKA NÁJOMNÉHO**

Zmluvné strany sa dohodli na nájomnom vo výške **366 Eur ročne**.

Nájomca je povinný platiť nájomné polročne, vždy do 10. dňa prvého mesiaca v príslušnom polroku / 10. január, 10. júl /. Prvé nájomné za obdobie od 01.08.2022 do 31.12.2022 vo výške 152,50 Eur je splatné do 15. augusta 2022.

## ČL. V

**PRÁVA A POVINNOSTI Z NÁJMU**

**POVINNOSTI NÁJOMCU:**

1. Nájomca je povinný dbať v nebytových priestoroch na dodržiavanie bezpečnostných a protipožiarnych predpisov a uhrádzať náklady s tým spojené.

**2.** Nájomca sa zaväzuje , že nebude vykonávať podstatné zmeny a stavebné úpravy v nebytovom priestore bez predchádzajúceho písomného súhlasu prenajímateľa, a to ani na svoje náklady.

3. Nájomca nesmie prenechať nebytový priestor do užívania tretím osobám.

4. Nájomca je povinný ku dňu zániku nájmu odovzdať prenajímateľovi nebytový priestor v takom stave, v akom ich prevzal s prihliadnutím na obvyklé opotrebenie a vykonané opravy.

**POVINNOSTI PRENAJÍMATEĽA**:

1. Prenajímateľ odovzdá nájomcovi nebytový priestor v stave spôsobilom na dojednané užívanie.

**ČL. VI.**

**ZÁVEREČNÉ USTANOVENIA**

1. Túto zmluvu možno meniť a dopĺňať písomným dodatkom podpísaným obidvoma zmluvnými stranami.
2. Vzťahy medzi zmluvnými stranami, ktoré nie sú upravené touto zmluvou sa riadia Občianskym zákonníkom a ďalšími všeobecne záväznými právnymi predpismi.
3. Zmluva sa vyhotovuje v dvoch vyhotoveniach, z ktorých každá zmluvná strana dostane jedno vyhotovenia.
4. Zmluvné strany obsahu zmluvy porozumeli, vyhlasujú, že táto bola uzavretá podľa ich pravej a slobodnej vôle a na znak súhlasu s jej obsahom túto vlastnoručne podpisujú.

V Buglovciach, dňa 01.08.2022 V Buglovciach, dňa 01.08.2022

prenajímateľ ............................. nájomca ...............................